CELEX: 32020D2061
Language: sk
Date: 2020-12-07 00:00:00
Title: Rozhodnutie Rady (EÚ) 2020/2061 zo 7. decembera 2020 o pozícii, ktorá sa má v mene Európskej únie zaujať vo Výbore pre obchod zriadenom na základe Dočasnej dohody o partnerstve medzi Európskym spoločenstvom na jednej strane a tichomorskými štátmi na druhej strane, pokiaľ ide o prijatie rokovacieho poriadku Výboru pre obchod a rokovacieho poriadku osobitných výborov

15.12.2020   
               
               
                  SK
               
               
                  Úradný vestník Európskej únie
               
               
                  L 424/25
               
            
         ROZHODNUTIE RADY (EÚ) 2020/2061
         zo 7. decembera 2020
         o pozícii, ktorá sa má v mene Európskej únie zaujať vo Výbore pre obchod zriadenom na základe Dočasnej dohody o partnerstve medzi Európskym spoločenstvom na jednej strane a tichomorskými štátmi na druhej strane, pokiaľ ide o prijatie rokovacieho poriadku Výboru pre obchod a rokovacieho poriadku osobitných výborov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Únia 30. júla 2009 podpísala dočasnú dohodu o partnerstve medzi Európskym spoločenstvom na jednej strane a tichomorskými štátmi na druhej strane (1) (ďalej len „dohoda“), ktorou sa stanovuje rámec pre dohodu o hospodárskom partnerstve. Papua-Nová Guinea dohodu predbežne vykonáva od 20. decembra 2009, Fidži od 28. júla 2014, Samoa od 31. decembra 2018 a Šalamúnove ostrovy od 17. mája 2020.
                  
               
                     (2)
                  
                  
                     V článku 68 dohody sa zriaďuje Výbor pre obchod (ďalej len „Výbor EÚ a tichomorských štátov pre obchod“), ktorý sa má zaoberať všetkými záležitosťami, ktoré sú nevyhnutné na vykonávanie dohody.
                  
               
                     (3)
                  
                  
                     Podľa článku 68 dohody má Výbor EÚ a tichomorských štátov pre obchod stanoviť svoj rokovací poriadok a môže zriadiť osobitné výbory, na ktoré deleguje konkrétne vykonávacie a rozhodovacie právomoci, ako sa stanovuje v príslušných ustanoveniach dohody.
                  
               
                     (4)
                  
                  
                     Výbor EÚ a tichomorských štátov pre obchod prijme na svojom ôsmom zasadnutí svoj rokovací poriadok a rokovací poriadok osobitných výborov.
                  
               
                     (5)
                  
                  
                     Únia by mala určiť pozíciu, ktorá sa má zaujať vo Výbore EÚ a tichomorských štátov pre obchod v súvislosti s prijatím takéhoto rokovacieho poriadku,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má zaujať v mene Únie na ôsmom zasadnutí Výboru pre obchod, zriadenom na základe Dočasnej dohody o partnerstve medzi Európskym spoločenstvom na jednej strane a tichomorskými štátmi na druhej strane, pokiaľ ide o prijatie rokovacieho poriadku Výboru EÚ a tichomorských štátov pre obchod a osobitných výborov, je založená na návrhu rozhodnutia Výboru EÚ a tichomorských štátov pre obchod (2).
         
         
            Článok 2
            Rozhodnutie Výboru EÚ a tichomorských štátov pre obchod sa po jeho prijatí uverejní v Úradnom vestníku Európskej únie.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 7. decembera 2020
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 272, 16.10.2009, s. 2.
         
            (2)  Pozrite dokument ST 11960/20 na http://register.consilium.europa.eu